EkBass/fiwiki-20250220-pages-articles huggingface dataset:
Einar Löfstedt

Haimon Einar Harald Löfstedt (15. kesäkuuta 1880 Uppsala – 10. kesäkuuta 1955 Tukholma) oli ruotsalainen filologi. Hän toimi Lundin yliopiston roomalaisen kaunopuheisuuden ja runouden professorina vuosina 1913–1945 ja saman yliopiston rehtorina 1939–1945. Vuonna 1942 hänet valittiin Ruotsin akatemian jäseneksi. Löfstedt tutki erityisesti muinaislatinan lause- ja merkitysoppia. ==Lähteet== ==Aiheesta muualla== Luokka:Ruotsalaiset kielitieteilijät Luokka:Ruotsin akatemian jäsenet Luokka:Ruotsalaiset professorit Luokka:Rehtorit Luokka:Filologit Luokka:Lundin yliopiston professorit Luokka:Vuonna 1880 syntyneet Luokka:Vuonna 1955 kuolleet
Löfstedt

Löfstedt on seuraavien henkilöiden sukunimi: * Einar Löfstedt (1880–1955), ruotsalainen filologi * Johan Löfstedt (s. 1986), ruotsalainen jääpalloilija * Leena Löfstedt (s. 1937), suomalainen kielitieteilijä
Erwin Bowien

Erwin Johannes Bowien (3. syyskuuta 1899 – 3. joulukuuta 1972) oli saksalainen taidemaalari ja kirjailija. == Elämäkerta == Bowien syntyi rakennusinsinöörin pojaksi itäpreussilaiseen perheeseen. Myös hänen äitinsä suku oli muuttanut Itä-Preussiin 1700-luvulla.Bowien, Erwin (1995). Das schöne Spiel zwischen Geist und Welt mein Malerleben. Freundeskreis Erwin Bowien e.V. ISBN 3-88234-101-7. OCLC 1072674233. Bowien kävi koulua Berliinissä, opiskeli kimnaasissa ja École professionelle -oppilaitoksessa Sveitsin Neuchâtelissa. Ensimmäisen maailmansodan jälkeen hän opiskeli Münchenin taideakatemiassa, Dresdenin taideakatemiassa ja Berliinin taideakatemiassa. Sen jälkeen hän opiskeli itsenäisesti neljän vuoden ajan ja piti taidehistorian luentoja Solingenin kansanopistossa.Rudi Holzberger y Erwin Bowien, Faszination Adelegg Fluchtpunkt im Allgäu; Erwin Bowien im Kreuzthal, 2013. Natsien vallankaappauksen jälkeen Bowien, joka vastusti natsipuoluetta, matkusti Alankomaihin. Hän asui vuosina 1933–1942 vapaana taiteilijana Pohjois- Hollannin Egmond aan den Hoefissa, filosofi René Descartesin entisessä talossa. Kun prinsessa Beatrix syntyi vuonna 1938, Bowien sai idean maalata Egmond aan den Hoefin kylässä muotokuvia vuonna 1938 syntyneistä lapsista. Egmondin kunta on siirtänyt maalaukset kuninkaallisen perheen arkistoihin. Bowien piti töidensä näyttelyitä Haagissa, Hoornissa, Alkmaarissa ja Schoorlissa. Hän sai mainetta maisemien sekä meri- ja hiekkadyyninäkymien maalarina ja pastellimaalarina. Kun Saksa miehitti Alankomaat, Bowien pidätettiin ja vangittiin kolmeksi päiväksi. Hän sai Saksassa asuvilta kollegoiltaan tiedon, että nämä halusivat tarjota hänelle piilopaikan. Hän otti tarjouksen vastaan ja päätyi pieneen baijerilaiseen kylään, jossa hän pysyi piilossa viranomaisilta sodan loppuun asti. Toisen maailmansodan jälkeen hän kävi muun muassa Norjassa ja Sveitsissä. Bowienin töiden näyttelyitä on pidetty monissa suurissa kaupungeissa Saksassa, mutta myös Kööpenhaminassa ja Pariisissa, ja hänen töitään on nähtävissä useissa museoissa. Bowien kuoli 3. joulukuuta 1972 Weil am Rheinissa."Erwin Bowien". www.erwin-bowien.de. Arkistoitu alkuperäisestä 15.2.2015. Viitattu 21.11.2022. Freundeskreis Erwin Bowien e. V. -yhdistys perustettiin 20. lokakuuta 1976 Saksan terämuseossa Solingenissa.Bettina Heinen-Ayech ja Ulrike Friedrichs. Toimittaja: Bettina Heinen-Ayech. 1. painos. U-Form-Verlag Solingen, Solingen 1999. == Aiheesta muualla == * Erwin Bowien -verkkosivusto == Lähteet == Luokka:Vuonna 1899 syntyneet Luokka:Vuonna 1972 kuolleet Luokka:Saksalaiset taidemaalarit Luokka:Saksalaiset kirjailijat
Tomi Ristimäki

Tomi Tapani Ristimäki (s. 1975 Vaasa) on suomalainen yritysjohtaja.Hallitus Etteplan, viitattu 16.1.2025Kurssiraketti Kempower on säästynyt kasvukivuilta – Toimitusjohtaja: ”Emme ole joutuneet esittelemään tyhjiä arpoja” Arvopaperi, viitattu 16.1.2025Ristimäki Tomi Tapani Verokone, viitattu 16.1.2025 Ristimäki on koulutukseltaan sähkötekniikan diplomi-insinööri. Hän työskenteli johtotehtävissä Vaconissa vuosina 2000–2007. Hän oli tuotepäällikkö Honeywell GmbH:ssa vuosina 2007–2011, myynti- ja markkinointijohtaja Visedo Oy:ssa vuosina 2011–2017 sekä OEM-myyntijohtaja Danfoss Editronissa vuosina 2017–2019. Ristimäki aloitti toimimisen Kempowerin toimitusjohtajana vuonna 2019. Ristimäki valittiin Teknologiateollisuus ry:n sähköisen liikenteen ryhmän hallitukseen vuonna 2020 ja Etteplanin hallitukseen vuonna 2023. == Lähteet == Luokka:Suomalaiset yritysjohtajat Luokka:Vuonna 1975 syntyneet Luokka:Elävät henkilöt
Valter Wegelius

Valter Wegelius (6. heinäkuuta 1876 Helsinki – 17. joulukuuta 1924 Helsinki) oli suomalainen lääkäri ja professori. ==Henkilöhistoria== Wegeliuksen vanhemmat olivat senaattori Theodor Wegelius ja Augusta Krank ja puoliso vuodesta 1900 Naema von Haartman, Lars Emil von Haartmanin tytär. Wegelius tuli yliopppilaaksi Nya svenska samskolanista 1894 ja valmistui Keisarillisesta Aleksanterin-Yliopistosta filosofian kandidaatiksi ja maisteriksi 1897 ja lääketieteen kandidaatiksi 1899 ja lisensiaatiksi 1904. Lääketieteen ja kirurgian tohtoriksi hän väitteli 1910. Suomen ohella Wegelius opiskeli useissa Keski-Euroopan maissa ja Tanskassa. Wegelius oli Helsingin Yleisen sairaalan lapsenpäästöosaston apulaislääkäri 1904–1907 ja Helsingin yliopistossa obstetriikan dosentti 1912–1918 ja lapsenpäästöopin ja gynekologian professori 1918–1924. Viitattu 16.1.2025. ==Julkaisuja== * Fall af uterusruptur jämte kolpoporrhexis sub partu, 1906, Finska Läkaresällskapets Handlingar, 48:2 * Bakteriologiska undersökningar af de kvinliga genitalsekreten under förlossningen och barnsängen: med särskild hänsyn till frågan om den puerperala autoinfektionen, Helsinki: 1908 (väitöskirja) * Bidrag till diskussionen om behandlingen af placenta praevia, 1911, Finska Läkaresällskapets Handlingar, 33:1 * Ett fall af postklimakteriskt myosarkom i uterus, 1913, Finska Läkaresällskapets Handlingar, 55:2 * Om skyddandet af mellangärden under förlossningen, 1913, Tidskr. f. Barnm. i Finl. 5 == Lähteet == Luokka:Suomalaiset aateliset Luokka:Suomalaiset lääkärit Luokka:Helsingin yliopiston professorit Luokka:Suomalaiset professorit Luokka:Vuonna 1876 syntyneet Luokka:Vuonna 1924 kuolleet
SpaceX Starship integrated flight test 8

SpaceX Starship integrated flight test 8 eli IFT-8 on Starshipin ja Super Heavyn aiottu kahdeksas yhteinen koelento. == Lähteet == Luokka:SpaceX Luokka:Vuoden 2025 avaruustoiminta
Artur Jędrzejczyk

Artur Marcin Jędrzejczyk (s. 4. marraskuuta 1987 Dębica, Puola) on puolalainen jalkapalloilija, pelipaikaltaan keskuspuolustaja. Hän edustaa maan pääsarjassa Ekstraklasassa pelaavaa Legia Varsovaa. Jędrzejczyk on edustanut Legia Varsovaa neljästi. Niiden välillä hän on edustanut muita puolalaisseuroja ja venäläisseura Krasnodaria. Hän on voittanut Legia Varsovan kanssa kuudesti sekä pääsarjamestaruuden että Puolan cupin. Lisäksi hän on voittanut kerran Puolan supercupin. Hän on pelannut joukkueessa yhteensä 391 ottelua, joissa hän on tehnyt kymmenen maalia ja antanut 14 maalisyöttöä. Jędrzejczyk aloitti maajoukkueuransa Puolan alle 21-vuotiaiden maajoukkueessa, kunnes liittyi ammattilaisjoukkueeseen lokakuussa 2010. Hän on pelannut ammattilaisjoukkueessa tammikuulle 2025 mennessä 41 maajoukkueottelua ja tehnyt niissä kolme maalia. Hän on kuulunut joukkueen kokoonpanoon EM- kilpailuissa 2016 sekä MM-kilpailuissa 2018 ja 2022. == Lähteet == == Aiheesta muualla == Luokka:Puolalaiset jalkapalloilijat Luokka:Vuonna 1987 syntyneet Luokka:Elävät henkilöt
Mateusz Wieteska

Mateusz Wieteska (s. 11. helmikuuta 1997 Varsova, Puola) on puolalainen jalkapalloilija, pelipaikaltaan keskuspuolustaja. Hän on pituudeltaan 187-senttimetrinen ja edustaa Italian pääsarjassa pelaavaa Cagliari Calciota. Wieteska on edustanut seurajoukkuetasolla merkittävimpänä synnyinkaupunkinsa Legia Varsovaa. Hän on voittanut seuran ammattilaisjoukkueen kanssa kolmesti maan pääsarjamestaruuden Ekstraklasan ja alle 19-vuotiaiden joukkueessa kahdesti Puolan mestaruuden. Hän on pelannut joukkueessa 155 ottelua, joissa hän on tehnyt kahdeksan maalia ja antanut neljä maalisyöttöä. Wieteska on edustanut urallaan myös monia muita puolalaisseuroja. Wieteska edusti Puolan kaikkia 15–21-vuotiaiden maajoukkueita, kunnes liittyi ammattilaisjoukkueeseen kesäkuussa 2022. Hän on pelannut ammattilaisjoukkueessa tammikuulle 2025 mennessä neljä maaottelua ja kuului joukkueen kokoonpanoon MM-kilpailuissa 2022. == Lähteet == Luokka:Puolalaiset jalkapalloilijat Luokka:Vuonna 1997 syntyneet Luokka:Elävät henkilöt
Jakub Kamiński

Jakub Piotr Kamiński (s. 5. kesäkuuta 2002 Ruda Śląska, Puola) on puolalainen jalkapalloilija, pelipaikaltaan vasen laitahyökkääjä. Hän on pituudeltaan 179-senttimetrinen ja edustaa Saksan pääsarjassa Bundesliigassa pelaavaa Wolfsburgia sekä Puolan maajoukkuetta. Kamiński edusti uransa aluksi Lech Poznańin alle 19-vuotiaiden joukkuetta, jossa hän voitti Puolan mestaruuden kaudella 2017–2018. Hän liittyi seuran ammattilaisjoukkueeseen vuonna 2019 ja voitti kolmen vuoden aikana kerran Puolan pääsarjamestaruuden kaudella 2021–2022. Hän pelasi joukkueessa 102 ottelua, joissa hän teki 16 maalia ja antoi 17 maalisyöttöä. Kamiński edusti uransa aluksi Puolan nuorisomaajoukkueita, kunnes liittyi ammattilaisjoukkueeseen syyskuussa 2021. Hän on pelannut tammikuuhun 2025 mennessä 18 ammattilaisottelua ja tehnyt niissä yhden maalin. Hän kuului joukkueen kokoonpanoon MM-kilpailuissa 2022. == Lähteet == Luokka:Puolalaiset jalkapalloilijat Luokka:Vuonna 2002 syntyneet Luokka:Elävät henkilöt
Nastolan sotavankileiri

Nastolan sotavankileiri eli Sotavankien järjestelyleiri 1 sijaitsi Hämeen läänissä Nastolan kunnassa ja toimi Lahden suojeluskuntapiirin alaisuudessa. Leiri perustettiin 2. heinäkuuta 1941 (tai 25. kesäkuuta 1941) ja se lakkautettiin 25. marraskuuta 1944. Leiri toimi järjestelyleirinä suurimman osan ajastaan, mutta marraskuussa 1944 sitä käytettiin lyhyen aikaa karkurileirinä. Sotavankien vastaanottoasema sijaitsi Nastolan pysäkillä, ja leiri tunnettiin tunnuksella Ö, peiteluvulla 6635 ja kenttäpostinumerolla 6635 (myöhemmin myös 6635/7). Leirissä oli 79 rakennusta, ja sen pinta-ala oli 5,5 hehtaaria. Leirillä oli useita päälliköitä sen toiminta-aikana, mukaan lukien everstiluutnantti C. B. Björklund, kapteeni Väinö Tuovinen ja majuri P. Terhola, joka toimi tehtävässä pisimpään. Hallintoon kuului myös apulaispäälliköitä, talouspäällikkö ja muuta henkilökuntaa, jonka määrä oli 158 henkilöä heinäkuussa 1942. Leiriin kuului lisäksi alaleirejä Kalkkisissa, Padasjoella, Sysmässä ja Leivonmäellä. Leirin vastaanottokapasiteetti oli 30. elokuuta 1941 noin 2 000 sotavankia, ja sotavankien määrä kasvoi ajan myötä. Suurin kirjattu vankiluku oli 8 131 henkilöä 27. syyskuuta 1944. Sotavankien kuolleisuus oli merkittävää: kaikkiaan 984 sotavankia menehtyi, joista kolme ammuttiin. Kuolleista valtaosa, 885 henkilöä, menehtyi vuonna 1942. Menehtyneet haudattiin leirin omaan hautausmaahan Nastolassa. Myöhemmin on paljastanut tapauksia, joissa sotavankien kuolemista kirjattiin tahallisesti vääriä tietoja. Esimerkiksi Nastolan järjestelyleirillä ammuttiin kesäkuussa 1942 kuusi neuvostovankia, mutta heidän sotavankikortteihinsa merkittiin kuolinsyyksi jotain muuta. Tämä käytäntö oli osa laajempaa ilmiötä, jossa leirien upseerit kirjasivat sotavankien ampumisen syyksi karkaamisen. Näin he pyrkivät välttämään ylempien sotilasviranomaisten mahdolliset kyselyt ja selvitysvaatimukset. Ampumisiin liittyvää dokumentaatiota myös hävitettiin järjestelmällisesti. Päämajan asiakirjoja, jotka koskivat kenraaliluutnantti Lennart Oeschin ja luutnantti Eero Neron antamia käskyjä ja toimia, tuhottiin Mikkelissä alkusyksystä 1944. Tämä asiakirjojen hävitys vaikeutti tapahtumien todentamista ja vastuun selvittämistä. == Lähteet == Luokka:Lahden historia Sotavankileiri Luokka:Vankileirit Suomessa 1939–1945
Sotavankileiri 17

Sotavankileiri 17 sijaitsi Kuopion läänissä Rautalammella ja Aunuksessa, tarkemmin Vitelessä ja Koirinojassa. Leiri perustettiin aluksi 18. kesäkuuta 1941 Rautalammelle, mutta lakkautettiin syyskuussa 1941. Se perustettiin uudelleen 12. syyskuuta 1941 Aunukseen ja alistettiin myöhemmin Kotijoukkojen esikunnan alaisuuteen 14. lokakuuta 1941. Leiri toimi sotavankileirinä ja lakkautettiin 22. heinäkuuta 1944. Leirin päälliköinä toimivat kapteeni Heikki Lunki, luutnantit A. Virkki, K. Honkala, A. Ala-Piessa ja Soininen. Leirillä oli pieni henkilökunta, johon kuului kolme upseeria, kahdeksan aliupseeria ja 42 miestä Aunuksessa. Leirillä ei ollut alaleirejä. Sotavankien määrä leirillä nousi 25. lokakuuta 1941 noin 500:aan, ja leirillä menehtyi yhteensä 90 sotavankia. Suurin osa menehtyneistä kuoli vuonna 1942 (81 vankia), ja joista yhdeksän ammuttiin. Vuonna 1944 kuoli vielä kolme vankia. Kuolleet haudattiin Aunuksen alueelle leirin hautausmaahan. == Lähteet == Luokka:Vankileirit Suomessa 1939–1945
Szymon Żurkowski

Szymon Piotr Żurkowski (s. 25. syyskuuta 1997 Tychy, Puola) on puolalainen jalkapalloilija, pelipaikaltaan keskikenttäpelaaja. Hän on pituudeltaan 185-senttimetrinen ja edustaa Italian pääsarjassa pelaavaa Empolia lainalla Spezia Calciosta. Żurkowski on voittanut Empolin kanssa kerran Italian pääsarjamestaruuden kaudella 2020–2021. Hän aloitti maajoukkueuransa Puolan alle 19-vuotiaiden joukkueessa, kunnes liittyi ammattilaisjoukkueeseen maaliskuussa 2022. Hän on pelannut tammikuulle 2025 mennessä seitsemän ammattilaisten maajoukkueottelua ja kuulunut Puolan kokoonpanoon MM- kilpailuissa 2022. == Lähteet == Luokka:Puolalaiset jalkapalloilijat Luokka:Vuonna 1997 syntyneet Luokka:Elävät henkilöt
Kamil Grabara

Kamil Mieczysław Grabara (s. 8. tammikuuta 1999 Ruda Śląska, Puola) on puolalainen jalkapallomaalivahti. Hän on pituudeltaan 195-senttimetrinen ja edustaa Saksan pääsarjassa pelaavaa Wolfsburgia sekä Puolan maajoukkuetta. Grabara on edustanut merkittävimpänä tanskalaista Kööpenhaminaa, jonka kanssa hän voitti kahdesti Tanskan pääsarjamestaruuden ja kerran Tanskan cupin. Hän pelasi joukkueessa 126 ottelua ja torjui niissä pallon 125 kertaa sekä pelasi 52 nollapeliä. Grabara aloitti maajoukkueuransa edustaen jotain Puolan nuorisojoukkueita, kunnes liittyi ammattilaisjoukkueeseen kesäkuussa 2022. Hän on pelannut tammikuulle 2025 mennessä yhden ammattilaisottelun Kansojen liigassa. Hän kuului joukkueen kokoonpanoon MM-kilpailuissa 2022 mutta ei pelannut turnauksessa otteluakaan. == Lähteet == Luokka:Puolalaiset jalkapallomaalivahdit Luokka:Vuonna 1999 syntyneet Luokka:Elävät henkilöt
Gdańskin teknillinen yliopisto

Gdańskin teknillinen yliopisto (, lyhennys: Gdańsk Tech) on Puolan Gdańskissa toimiva teknillinen yliopisto. Yliopisto perustettiin alkujaan vuonna 1904 ja se on Puolan vanhin teknillinen yliopisto. Lukuvuonna 2024-2025 yliopistoon kuului kahdeksan tiedekuntaa. Nämä olivat: 1) arkkitehtuurin, 2) kemian, 3) sähkö- ja säätötekniikan, 4) elektroniikan, tietoliikenteen ja informatiikan, 5) soveltavan fysiikan ja matematiikan, 6) rakennus- ja ympäristötekniikan, 7) mekaniikan ja laivatekniikan sekä 8) hallinnon ja taloustieteiden tiedekunnat. Gdańsk Techin noin 40 eri tutkinto-ohjelmasta 20 opetetaan englanniksi. Yliopistossa oli noin 14 200 opiskelijaa (2024-2025). Yliopistohauissa se oli tuolloin Puolan kolmanneksi suosituin yliopisto kilpaillen hakijamäärässä kaksi kertaa suurempien Varsovan yliopiston (36 300 opiskelijaa) ja Jagellon yliopiston (33 400 opiskelijaa) kanssa. Kansalisessa, vuoden 2024 Perspektywy-vertailussa yliopiston kansallinen sijaluku oli 5. Tunnetuista kansainvälisistä yliopistorankingeista kiinalainen ARWU luokitteli yliopiston vuoden 2024 maailmanlistallaan sijaluokkaan 801-900, brittiläinen THE sijoitti yliopiston maailmanlistansa sijaluokkaan 1001-1200 (2025) runsaasta 2 000:sta arvioimastaan yliopistosta ja brittiläinen QS World University -ranking maailmanlistansa sijaluokkaan 801-850 (2025), kun arvioitavaksi oli otettu runsas 1 500 yliopistoa. Czytelnia Główna.jpg|Gdańsk Techin kirjastoa. Gmach Główny Politechniki Gdańskiej.JPG|Gdańskin teknillisen yliopiston päärakennus. 2024-08-26 Gdańsk Tech - Gdańsk, Poland - 1.jpg|Gdańskin teknillisen yliopiston kampusalueen rakennuksia elokuussa 2024. 2024-08-26 Gdańsk Tech - Gdańsk, Poland - 2.jpg| Kuten edellä. 2024-08-26 Gdańsk Tech - Gdańsk, Poland - 3.jpg| Kuten edellä. 2024-08-26 Gdańsk Tech - Gdańsk, Poland - 4b.jpg| Kuten edellä. 2024-08-26 Gdańsk Tech - Gdańsk, Poland - 5.jpg| Kuten edellä. 2024-08-26 Gdańsk Tech - Gdańsk, Poland - 7.jpg| Kuten edellä. 2024-08-26 Gdańsk Tech - Gdańsk, Poland - 8.jpg| Kuten edellä. 2024-08-26 Gdańsk Tech - Gdańsk, Poland - 9.jpg| Kuten edellä. ==Lähteet== == Aiheesta muualla == Teknillinen yliopisto Luokka:Puolan yliopistot ja korkeakoulut
Robert Gumny

Robert Krzysztof Gumny (s. 4. kesäkuuta 1998 Poznań, Puola) on puolalainen jalkapalloilija, pelipaikaltaan oikea laitapuolustaja. Hän on pituudeltaan 182-senttimetrinen ja edustaa Saksan pääsarjassa pelaavaa Augsburgia sekä Puolan maajoukkuetta. Gumny on edustanut kotimaassaan muun muassa Lech Poznańia ja voittanut sen kanssa kerran Puolan supercupin kaudella 2016–2017. Hän aloitti maajoukkueuransa edustaen muutamia Puolan nuorisojoukkueita, kunnes liittyi edustusjoukkueeseen marraskuussa 2020. Hän on pelannut tammikuulle 2025 mennessä ammattilaistasolla kuusi maajoukkueottelua ja kuului joukkueen kokoonpanoon MM-kilpailuissa 2022. Hän ei kuitenkaan pelannut turnauksessa otteluakaan. == Lähteet == Luokka:Puolalaiset jalkapalloilijat Luokka:Vuonna 1998 syntyneet Luokka:Elävät henkilöt
JANO Esports

JANO Esports (Just Another Esports Organization) on 2021 perustettu suomalainen elektronisen urheilun seura. Seuran päämääräisenä pelinä toimii Counter-Strike 2, ja sillä on ennen ollut toimintaa NHL:ssä. 3. elokuuta 2022 seura vaihtoi nimensä vanhasta AHJO Esports -nimestä nykyiseen JANO Esportsiin, ja samalla uudistivat kokoonpanonsa Alekis Jallin sekä Slaava Räsäsen ympärille. Seuran paras sijoitus Counter-Strike 2:ssa tapahtui joulukuussa 2024. Joukkue voitti aiemmin syksyllä Ninjas in Pyjamasin Elisa Masters Espoo 2024:ssa sekä Elisa Open Suomi 7- ja Elisa Esports eSM 2024 -turnaukset. ==Kokoonpano== JANO CS2 Pelinimi Koko nimi Rooli allu Aleksi Jalli Tarkkuuskivääripelaaja (AWP) Aerial Jani Jussila Avaustappaja (entry) Jelo Joel Lentonen Kivääripelaaja (rifler) HENU Henri Ylilehto Kivääripelaaja (rifler) Airax Jussi Airaksinen Pelinsisäinen johtaja (IGL) Twista Slaava Räsänen Valmentaja == Lähteet == Luokka:Suomalaiset elektronisen urheilun seurat Luokka:Helsinkiläiset urheiluseurat Luokka:Vuonna 2017 perustetut urheiluseurat
Tšekin kielen aakkoset

Tšekin kieltä kirjoitetaan latinalaisin aakkosin. Varhaisimmat merkit tšekin kirjakielestä ovat peräisin 1300- ja 1400 -lukujen vaihteesta. Merkittävimpiä varhaisia kirjakielen kehittäjiä oli teologi Jan Hus, joka loi aakkoston, jossa jokaiselle äänteelle oli yksi merkki. Hus saavutti tämän lisäämällä olemassa oleviin latinalaisiin aakkosiin tarkkeita. Yhteensä aakkosia on 42: Isot kirjaimet A Á B C Č D Ď E É Ě F G H CH I Í J K L M N Ň O Ó P Q R Ř S Š T Ť U Ú Ů V W X Y Ý Z Ž Isot kirjaimet a á b c č d ď e é ě f g h ch i í j k l m n ň o ó p q r ř s š t ť u ú ů v w x y ý z ž Kirjaimet Q, W ja X esiintyvät vain lainasanoissa. == Lähteet == aakkoset Luokka:Aakkostot
Dejvické divadlo

Dejvické divadlo on teatteri Prahan Dejvicen alueella. Se on valittu Tšekin vuoden teatteriksi kuusi kertaa. == Historia == Dejvické divadlon ensimmäinen esitys pidettiin 14. lokakuuta 1992. Teatteri sai ammattiteatterin aseman vuonna 1993. Dejvicessä tapahtuvan remontin vuoksi Dejvické divadlo muuttaa vuosiksi 2025 ja 2026 Hájen metroaseman lähelle. Remontin aikana Dejvicen näyttämön kapasiteettia nostetaan noin 50:llä istumapaikalla. == Teatterin johtajat == === Taiteelliset johtajat === * Miroslav Krobot (1996–2014) * Michal Vajdička (2014–2016) * Martin Myšička (2017-2024) * Jiří Havelka (2025 –) === Johtajat === * Eva Kejkrtová Měřičková (1992 – 2019) * Blanka Cichon (2019 – 2023) * Lukáš Průdek (2024 –) == Muuta == Teatterin yhteyteen lukeutuvat myös baari, kahvila sekä antikvariaatti Anti.kvariát. == Lähteet == == Aiheesta muualla == Luokka:Prahan teatterit
Myrsenoli

Myrsenoli (C10H18O) on terpenoideihin ja tyydyttymättömiin alkoholeihin kuuluva orgaaninen yhdiste. Yhdistettä käytetään hajusteiden aineosana. Luonnossa myrsenolia esiintyy esimerkiksi timjamissa ja humalassa. ==Ominaisuudet, valmistus ja käyttö== Huoneenlämpötilassa myrsenoli on väritöntä nestettä, jolla on sitrushedelmäinen tai kukkaismainen tuoksu. Yhdiste on veteen liukenematonta, mutta liukenee esimerkiksi etanoliin. Aineen konjugoituneiden kaksoissidosten vuoksi se hapettuu ja polymeroituu suhteellisen helposti. Tämän vuoksi myrseenin joukkoon lisätään usein hapettumisenestoaineita, kuten butyloitua hydroksitolueenia. Myrsenolia syntetisoidaan lähtien myrseenistä. Myrseeni reagoi rikkidioksidin kanssa muodostaen rengasrakenteisen sulfonin, joka reagoi veden kanssa happamissa olosuhteissa alkoholiksi. Viimeinen vaihe on kuumennus, jolloin sulfoni hajoaa rikkidioksidiksi ja myrsenoliksi. Toinen tapa on myrseenin ja dietyyliamiinin reaktio, additioreaktio veden kanssa ja palladiumin katalysoima deaminaatio myrsenoliksi.Charles S. Sell: "Terpenoids", teoksessa Kirk-Othmer Encyclopedia of Chemical Technology, John Wiley & Sons, New York, 2006. Myrsenolia käytetään hajusteissa tuomaan niihin laventelin tai sitrushedelmien tuoksua. Siitä valmistetaan myös muita hajusteissa käytettäviä kemikaaleja, kuten hydroksimetyylipentyylisyklohekseenikarboksaldehydia. ==Lähteet== Luokka:Terpeenit
Luettelo taruolennoista (A)

Tämä on luettelo A:lla alkavista taruolennoista. * Aarnikotka (Heraldiikka) – Leijonakotkahybridi * Aasat (Norja) – Norjalaiset jumalolennot. * Aatxe (Baskit) – Härkähenki. * Agathos Daimon (Kreikka) – Viini- ja viljapeltojen henki. * Agloolik (Inuiitit) – Jäähenki, joka auttaa metsästäjiä ja kalastajia. * Agni (Hindu) – Tulen ja uhrien jumala * Aigamuxa (Khoit) – Antropofaaginen humanoidi, jolla on silmät jalkapohjassa. * Ajatar (Suomi) – Naislohikäärme/-käärmehenki, jonka sanotaan levittävän tauteja * Akka (Suomi) – Naishenki tai pieni jumalatar. * Alkonost (Slaavi) – Enkelilintu, jolla on ihmisen pää ja rinnat. * Alma (Mongolit) – Raakalaismainen humanoidi. * Amarok (Inuiitit) – Jättiläissusi. * Ammit (Muinainen Egypti) – Naispuolinen demoni, joka oli osittain leijona, virtahepo ja krokotiili ja söi jumalattomien sielut. * Ankoù (Ranska) – Luurankohaudanvartija lyhdyllä ja viikatteella. * Anqa (Arabia) – Jättiläismäinen myyttinen lintu, joka on samanlainen kuin feeniks. * Antaios (Kreikka) – Jättiläinen, joka oli erittäin vahva niin kauan kuin hän pysyi kosketuksessa maahan. * Antero Vipunen (Suomi) – Maanalainen jättiläinen. * Anubis (Muinainen Egypti) – Hautajaisten jumala. * Apkallu (Sumeri) – Kalaihmishybridi, joka seuraa Ea-jumalaa. * Arachne (Kreikka) – Kentaurimainen ihmishämähäkkihybridi. * Argos (Kreikka) – Satasilmäinen jättiläinen. * Arimaspi (Kreikka) – Yksisilmäinen humanoidi. * Asurat (Hindu) – Hindujen pahantahtoiset jumalat. * Aswang (Filippiinit) – Raatoja syövä humanoidi. * Azukiarai (Japan9) – Henki, joka pesee azukipapuja jokien varsilla. Taruolennot A A
Taistele tai pakene

Taistele tai pakene -reaktio on autonomisen hermoston käynnistämä fysiologinen reaktio, joka valmistaa elimistöä selviytymään uhkaavasta tai stressaavasta tilanteesta. Reaktio on alkukantainen ja biologinen vaste, joka esiintyy kaikilla nisäkkäillä. Walter Cannon esitteli käsitteen vuonna 1936 osana stressireaktioiden tutkimusta. Teoria oli osa laajempaa tutkimusta elimistön homeostaasin eli sisäisen tasapainotilan ylläpitämisestä. Taistele tai pakene -reaktiossa elimistössä tapahtuu useita fysiologisia muutoksia: sydämen syke nousee, verenpaine kohoaa, stressihormonien ja adrenaliinin tuotanto lisääntyy, ja lihaksiin ohjautuu enemmän verta. Nämä muutokset mahdollistavat hetkellisesti tavallista korkeamman fyysisen suorituskyvyn. Reaktio voi käynnistyä myös tilanteissa, joissa välitöntä fyysistä uhkaa ei ole. Nykytutkimus tunnistaa reaktioon myös kolmannen vasteen, lamaantumisen (engl. freeze), minkä vuoksi ilmiöstä käytetään toisinaan nimitystä "taistele-pakene- lamaannu-reaktio". Ihminen ei voi itse valita, mikä näistä reaktioista aktivoituu hätätilanteessa. == Lähteet == Luokka:Aggressio Luokka:Pelko Luokka:Psykologiset teoriat Luokka:Evoluutiopsykologia
Viha-rakkaussuhde

Viha-rakkaussuhde on ihmissuhteissa esiintyvä ilmiö, jossa henkilö kokee samaa kohdetta kohtaan sekä voimakkaita myönteisiä että kielteisiä tunteita. Aivokuvantamistutkimuksissa on havaittu rakkauden ja vihan keskusten sijaitsevan aivojen eri osissa, mutta ne pystyvät toimimaan samanaikaisesti. Molempiin tunteisiin liittyy voimakas keskittyminen tiettyyn kohteeseen sekä lisääntynyt fyysinen ja henkinen kiihotustila. Tämä energia voi muuttaa nopeasti muotoaan rakkaudesta vihaksi ja päinvastoin. Viha-rakkaussuhteen syntyyn vaikuttavat usein psykologiset tekijät kuten hylätyksi tulemisen pelko tai pettymys. Evoluutiobiologian näkökulmasta vihan tunne rakkauden kohdetta kohtaan on kehittynyt auttamaan irtautumaan toivottomasta suhteesta. Yalen yliopiston tutkimuksen mukaan taipumus nähdä ihmissuhde joko täysin myönteisenä tai kielteisenä on yhteydessä matalaan itsetuntoon. Ilmiö ei rajoitu vain parisuhteisiin, vaan viha-rakkaussuhteeksi voidaan kuvailla myös suhteita esimerkiksi harrastuksiin, paikkoihin tai kulttuurisiin tapoihin. == Katso myös == * Ambivalenssi * Kiintymyssuhdeteoria * Läheisriippuvuus == Lähteet == Luokka:Ihmissuhteet Luokka:Rakkaus
Bartosz Białkowski

Bartosz Marek Białkowski (s. 6. heinäkuuta 1987 Braniewo, Puola) on puolalainen ammattilaisuransa päättänyt jalkapallomaalivahti, pituudeltaan 194-senttimetrinen. Białkowski aloitti uransa parissa puolalaisseurassa ja vietti uransa lopun Englannissa. Hän voitti Southamptonin kanssa EFL Trophyn kaudella 2009–2010. Hän pelasi urallaan kaikki seurajoukkueet ja turnaukset mukaan luettuina 492 ottelua, joissa hän torjui 620 kertaa sekä pelasi 136 nollapeliä. Białkowski edusti maajoukkueuransa aluksi alle 20- ja 21-vuotiaiden joukkueita, kunnes hän liittyi ammattilaisjoukkueeseen. Hän pelasi ammattilaisjoukkueessa yhden ystävyysottelun. Hän kuului joukkueen kokoonpanoon MM-kilpailuissa 2018 mutta ei pelannut yhdessäkään ottelussa. == Lähteet == == Aiheesta muualla == Luokka:Puolalaiset jalkapalloilijat Luokka:Vuonna 1987 syntyneet Luokka:Elävät henkilöt
Paskuri

Paskuri voi tarkoittaa seuraavia vesistöjä: *Paskuri, lampi Hämeenlinnassa Pyhälammen lähellä *Paskuri, lampi Hämeenlinnassa Sappeen lähellä *Paskuri, lampi Jämsässä Koskenpään lähellä *Paskuri, järvi Jämsässä Ouninpohjan lähellä.
Ewald Cebula

Edward ”Ewald” Cebula (22. maaliskuuta 1917 – 1. helmikuuta 2004) oli puolalainen jalkapalloilija, pelipaikaltaan hyökkääjä. Hän oli pituudeltaan 164-senttimetrinen ja edusti Puolan A-maajoukkuetta MM-kilpailuissa 1938 ja kesäolympialaisissa 1952. Hän toimi myös valmentajana, viimeisimpänä Górnik Zabrzelle. == Lähteet == Luokka:Puolalaiset jalkapalloilijat Luokka:Puolalaiset jalkapallovalmentajat Luokka:Vuonna 1917 syntyneet Luokka:Vuonna 2004 kuolleet
Stanisław Baran

Stanisław Franciszek Baran (26. huhtikuuta 1920 Góra Ropczycka, Puola – 23. toukokuuta 1993) oli puolalainen jalkapalloilija, pelipaikaltaan hyökkääjä. Hän liittyi Puolan A-maajoukkueeseen kesäkuussa 1938 ja kuului joukkueen kokoonpanoon saman vuoden MM-kilpailuissa, jossa hän jäi kuitenkin otteuitta. == Lähteet == Luokka:Puolalaiset jalkapalloilijat Luokka:Vuonna 1920 syntyneet Luokka:Vuonna 1993 kuolleet
Jan Wasiewicz

Jan Wasiewicz (6. tammikuuta 1911 – 9. marraskuuta 1976) oli puolalainen jalkapalloilija, pelipaikaltaan puolustaja. Hän liittyi Puolan A-maajoukkueeseen syyskuussa 1935 ja pelasi joukkueessa 11 ottelua, joissa hän teki yhden maalin. Hän kuului joukkueen kokoonpanoon MM-kilpailuissa 1938 ja kesäolympialaisissa 1936. == Lähteet == Luokka:Puolalaiset jalkapalloilijat Luokka:Vuonna 1911 syntyneet Luokka:Vuonna 1976 kuolleet
The Helsinki Effect

The Helsinki Effect on Arthur Franckin ohjaama ja käsikirjoittama dokumenttielokuva, joka tulee ensi-iltaan helmikuussa 2025. Elokuva kertoo Suomessa järjestetystä kylmän sodan loppumiseen suuresti vaikuttaneesta Etyk- kokouksesta 1975. Elokuva käyttää tekoälyllä toteutettua ääni-simulaatioita luodakseen salaisia huipputason johtajien keskusteluja suljettujen ovien takana. Elokuvan tuotantoyhtiö on Elokuvatuotantoyhtiö Polygraf Oy ja elokuvan ovat tuottaneet Sandra Enkvist, Arthur Franck ja Oskar Forstén. Elokuvateattereihin elokuvan levittää tuotantoyhtiö Polygraf itse. ==Lähteet== ==Aiheesta muualla== * The Helsinki Effect-elokuvan traileri Youtubessa. Luokka:Vuoden 2025 suomalaiset elokuvat Luokka:Suomalaiset dokumenttielokuvat Luokka:Tulevat elokuvat
Walter Brom

Walter Henryk Brom (14. helmikuuta 1921 – 18. kesäkuuta 1968) oli puolalainen jalkapallomaalivahti. Hän liittyi Puolan A-maajoukkueeseen kesäkuussa 1947 ja pelasi joukkueessa kaksi ystävyysottelua. Hän kuului joukkueen kokoonpanoon MM-kilpailuissa 1938. == Lähteet == Luokka:Puolalaiset jalkapalloilijat Luokka:Vuonna 1921 syntyneet Luokka:Vuonna 1968 kuolleet
Edward Madejski

Edward Dominik Jerzy Madejski (11. elokuuta 1914 Krakova, Puola – 15. helmikuuta 1996) oli puolalainen jalkapallomaalivahti. Seurajoukkuetasolla hän edusti muutamia puolalaisseuroja. Hän liittyi Puolan A-maajoukkueeseen syyskuussa 1936 ja kuului joukkueen kokoonpanoon MM-kilpailuissa 1938. == Lähteet == Luokka:Puolalaiset jalkapalloilijat Luokka:Vuonna 1914 syntyneet Luokka:Vuonna 1996 kuolleet
Antoni Gałecki

Antoni Gałecki (4. kesäkuuta 1906 – 14. joulukuuta 1958) oli puolalainen jalkapalloilija, pelipaikaltaan puolustaja. Hän liittyi Puolan A-maajoukkueeseen lokakuussa 1928 ja pelasi joukkueessa 17 ottelua. Hän kuului joukkueen kokoonpanoon MM-kilpailuissa 1938 ja kesäolympialaisissa 1936. == Lähteet == Luokka:Puolalaiset jalkapalloilijat Luokka:Vuonna 1906 syntyneet Luokka:Vuonna 1958 kuolleet
Rudolf Ropek

Rudolf Ropek (s. 1970) https://eventor.orienteering.org/Athletes/Details/15599 on tšekkiläinen suunnistaja. MM-kilpailuissa Ropek saavutti hopeaa sprintissä Rapperswill-Jonan MM-kilpailuissa 2003 ja pronssia viestissä Tampereen MM- kilpailuissa 2001. EM-kilpailuissa hänen paras saavutuksensa henkilökohtaisilla matkoilla on pitkän matkan 15:s sija vuodelta 2000. Suunnistuksen maailmancupissa hän on voittanut yhden osakilpailun ja sijoittunut yhdessä osakilpailussa kolmanneksi. Maailmancupin kokonaiskilpailussa hän on sijoittunut parhaimmillaan seitsemänneksi. Nuorten MM-kilpailuissa hänen paras saavutuksensa henkilökohtaisilla matkoilla on pitkän matkan 13:s sija vuodelta 1990. http://runners.worldofo.com/rudolfropek.html == Lähteet == Luokka:Tšekkiläiset suunnistajat Luokka:Vuonna 1970 syntyneet Luokka:Elävät henkilöt
Miekkajärvi (Suodenniemi)

Miekkajärvi on keskikokoinen Karvianjoen vesistöön kuuluva järvi Pirkanmaalla Sastamalan Suodenniemellä ja Satakunnassa Porin Laviassa. == Maantietoa == Miekkajärven pinta-ala on 16,51 hehtaaria , pituus 730 metriä ja leveys 280 metriä sekä rantaviivan pituus 1,8kilometriä . Järvessä ei ole saaria. Kaakkois-luodesuunnassa maastoon sijoittuvan järven kaakossa Suodenniemellä oleva on lahti on kallioiden välissä. Järven läntinen ja itäinen ranta ovat metsäistä kalliota. Lounaassa entisen Lavian kunnan alueella olevan järven pohjoispään tienoilla on louhikkoa sekä Laakakallio-niminen jyrkänne. Järven rannoilla on jonkin verran vapaa-ajan asutusta. Seututie 259 kulkee järven itäpuolella kaakkois-luodesuunnassa. == Vesistösuhteet == Järvi sijaitsee Karvianjoen vesistössä (vesistöaluetunnus 36) Lassilanjoen valuma-alueen (36.09) Karhijärven alueella (36.092). Palojärven järvinumero on 36.092.1.006. Vedenpinnan korkeus on 59,6 metriä mpy. Yhdessä Palojärven ja Lavijärven kanssa Miekkajärvi on osa järviketjua Suodenniemeltä Laviaan. Vetensä Miekkajärvi saa Palojärvestä, josta vesi virtaa noin lyhyen, 100 metriä pitkää ojaa pitkin. Miekkajärven vesi laskee noin 180 metriä pitkän ojan kautta Lavijärveen. Lavijärvestä vesi laskee edelleen Laviassa sijaitsevaan Lavian kirkonkylän toisella puolella sijaitsevaan Karhijärveen. == Luonto ja luontoarvot == Miekkajärvi kuuluu vulkaaniseen kallioruhjeen linjaan, ja järveä ympäröivät kalliot ja jyrkänteet ovat entisiä tulivuoria. Läheisen Palojärven itäisellä rannalla sijaitsevalla Pirulanvuorella on Suodenniemen Lions Clubin rakennuttama näkötorni, josta voi katsella muun muassa Palojärvelle ja Miekkajärvelle. Miekkajärvi kuuluu myös Suodenniemen seitsemän järven retkeilyreittiin. == Lähteet == Luokka:Suodenniemen järvet Luokka:Lavian järvet Luokka:Lassilanjoen valuma-alue
Edmund Giemsa

pienois|pysty|Edmund Giemsa Edmund Giemsa (16. lokakuuta 1912 Ruda Śląska, Puola – 30. syyskuuta 1994) oli puolalainen jalkapalloilija, pelipaikaltaan keskikenttäpelaaja. Hän oli pituudeltaan 173-senttimetrinen. Giemsa edusti seurajoukkuetasolla merkittävimpänä kotimaansa Ruch Chorzówia, jonka kanssa hän voitti viidesti Puolan pääsarjamestaruuden kausina 1932–1933, 1933–1934, 1934–1935, 1935–1936 ja 1937–1938. Hän edusti myös muun muassa italialaista Anconaa. Giemsa liittyi Puolan A-maajoukkueeseen kesäkuussa 1933 ja pelasi joukkueessa yhdeksän ystävyysottelua. Hän kuului lisäksi joukkueen kokoonpanoon MM-kilpailuissa 1938. == Lähteet == Luokka:Puolalaiset jalkapalloilijat Luokka:Vuonna 1912 syntyneet Luokka:Vuonna 1994 kuolleet
Matti Rosvall

Matti Kalevi Rosvall (27. elokuuta 1941 Tampere – 30. marraskuuta 2024) oli suomalainen kääntäjä sekä television viihdeohjelmien käsikirjoittaja ja toimittaja. Rosvallin töistä suurelle yleisölle tunnetuin on vuosina 1973–1983 lähetetty television populaarimusiikin makasiiniohjelma Iltatähti, jonka hän ideoi Tommi Liuhalan kanssa ja toimi myös yhtenä sen monista juontajista. Rosvall oli taustahahmona mukana monissa muissakin Yle TV2 -kanavan tamperelaistuotannoissa, muun muassa suositun Tankki täyteen -komediasarjan roolituksessa ja käsikirjoittajana muun muassa ohjelmissa Tapaus Ritva Valkama (1972), Laulunsekainen soittotunti (1978), Ruuvit löysällä (1982) ja Vinoilun historia (1987). Rosvallin pääasiallinen elämäntyö oli kääntäminen. Hän suomensi noin 120 kirjaa, joihin kuului paljon tieteiskirjallisuutta – hän oli Tampereen Science Fiction Seuran perustajajäsen – sekä muun muassa Louis Armstrongin, Ella Fitzgeraldin, Sean Conneryn ja Nikita Hruštševin elämäkerrat. Rosvall tekstitti suomeksi muun muassa Stanley Kubrickin elokuvan Kellopeliappelsiini (1971). Vuonna 2010 hän sai Tampereen kaupungin kääntäjäpalkinnon. Matti Rosvall myös sanoitti kymmenkunta laulua muun muassa Gilbert Bécaud’n sävelmiin. ==Lähteet== Luokka:Suomalaiset televisiotoimittajat Luokka:Suomalaiset sanoittajat Luokka:Suomalaiset käsikirjoittajat Luokka:Suomalaiset televisiojuontajat Luokka:Suomentajat Luokka:Vuonna 1941 syntyneet Luokka:Vuonna 2024 kuolleet
Zim (tekstieditori)

Zim on avoimen lähdekoodin tekstinmuokkain joka on suunnattu wikien, muistiinpanojen, päiväkirjojen ja blogitekstien muokkaamiseen. Zim on saatavilla Microsoft Windows, Applen MacOS, sekä Linux käyttöjärjestelmille GPL-2.0 lisenssillä. Ohjelma käyttää ulkoasuun GTK-käyttöliittymäkirjastoa. ==Ominaisuudet== Ohjelma käyttää tekstin esittämiseen markdown -merkintäkieltä. Tekstisivuilla voi olla markdownille tyypillisesti tekstiä, otsikoita, lainauksia, lihavointia, kursivointia, listoja, linkkejä, sekä kuvia. Lisäominaisuuksia kuten oikeinkirjoituksen tarkistusta, taulukoita tai matemaattisten symbolien muotoilua voidaan saada erilaisilla lisäosilla. Sivut ovat muistikirjahakemiston sisällä ja ne voi järjestellä wikimäisesti alasivuihin. Sivujen sisältö tallennetaan yksinkertaisiin tekstitiedostoihin ja sisällön esittmäisohjeet ZIM-tiedostoihin. Tällöin sivujen sisältöön pääsee käsiksi myös ilman Zim -editoria. Tekstisivuja voi muuntaa suoraan ohjelmassa HTML -merkintäkielelle verkkojulkaisemista varten. ==Lähteet== Luokka:Tekstieditorit Luokka:Vapaat ohjelmistot
Radosław Kałużny

Radosław Kałużny (s. 2. helmikuuta 1974 Góra, Puola) on puolalainen ammattilaisuransa päättänyt jalkapalloilija, pelipaikaltaan puolustava keskikenttäpelaaja. Kałużny edusti seurajoukkuetasolla merkittävimpänä Wisła Krakovaa. Hän voitti sen kanssa kahdesti Puolan pääsarjamestaruuden sekä kerran Puolan cupin ja Puolan supercupin. Hän pelasi kaikki seurajoukkueet ja ottelut mukaan luettuina urallaan yhteensä 345 ottelua, joissa hän teki 51 maalia ja antoi seitsemän maalisyöttöä. Kałużny aloitti maajoukkueuransa Puolan alle 19-vuotiaiden maajoukkueessa ja liittyi myöhemmin ammattilaisjoukkueeseen. Hän pelasi ammattilaisten joukkueessa 41 ottelua, joissa hän teki 11 maalia. Hän kuului joukkueen kokoonpanoon MM-kilpailuissa 2022, jossa hän pelasi kahdessa ottelussa yhteensä 80 peliminuuttia. == Lähteet == Luokka:Puolalaiset jalkapalloilijat Luokka:Vuonna 1974 syntyneet Luokka:Elävät henkilöt
Western Design Center

Western Design Center (WDC) on yhdysvaltalainen vuonna 1978 perustettu puolijohdeteollisuuden yritys. Yritys on omien sanojensa mukaan yksi varhaisista mikroprosessoreja lisensoivista yrityksistä, joka toimii ilman omaa valmistuskapasiteettia. Yrityksen perusti William D. Mensch, Jr. (Bill Mensch), joka kehitti MOS 6502 -prosessorin Chuck Peddlen kanssa. Mensch lähti MOS Technologyltä perustamaan WDC:n, jossa hän kehitti 65C816-prosessorin. ARM-prosessorin kehittäjät Sophie Wilson ja Steve Furber vierailivat yrityksessä ennen oman suorittimen kehittämistä. == Lähteet == Luokka:Puolijohdevalmistajat
Emmanuel Olisadebe

Emmanuel Olisadebe (s. 22. joulukuuta 1978 Warri, Nigeria) on nigerialais- puolalainen ammattilaisuransa päättänyt jalkapalloilija, pelipaikaltaan keskushyökkääjä. Hän on pituudeltaan 180-senttimetrinen. Olisadebe aloitti uransa kotimaansa Jasper Unitedissa, josta lähti Puolaan ja liittyi siellä Polonia Varsovan joukkueeseen. Hän voitti neljän vuoden sopimuksensa aikana kerran sekä Puolan pääsarjamestaruuden että Puolan cupin. Hän pelasi joukkueessa kaikki kilpailut mukaan luettuina 79 ottelua ja teki niissä 25 maalia. Hänet valittiin lisäksi Puolan vuoden jalkapalloilijaksi 2001. Olisadebe liittyi vuonna 2001 kreikkalaiseen Panathinaikosiin vajaan kahden miljoonan euron siirtosummalla. Hän voitti joukkueen kanssa Kreikan pääsarjamestaruuden ja Kreikan jalkapallocupin vuonna 2004. Seura oli henkilökohtaisilta tilastoiltaan Olisadeben uran merkittävin; hän pelasi kaikissa kilpailuissa 111 ottelua, joissa hän teki 36 maalia ja antoi viisi maalisyöttöä. Hän edusti loppukausinaan myös muun muassa muita kreikkalaisseuroja ja vieraili muutaman vuoden Kiinassa. Olisadebe liittyi Puolan A-maajoukkueeseen elokuussa 2000. Hän pelasi joukkueessa 25 ottelua ja teki niissä 11 maalia. Hän kuului joukkueen kokoonpanoon MM-kilpailuissa 2002 ja pelasi turnauksessa kolmessa ottelussa hieman yli 250 peliminuutin verran sekä teki yhden maalin. == Lähteet == == Aiheesta muualla == Luokka:Puolalaiset jalkapalloilijat Luokka:Nigerialaiset jalkapalloilijat Luokka:Vuonna 1978 syntyneet Luokka:Elävät henkilöt
Slang (suku)

Slang oli vanha suomalainen rälssisuku, joka otettiin Ruotsin ritarihuoneeseen vuonna 1625 numerolla 106. Se sammui 1642.Slang nr 106 Gustaf Elgenstierna, Den introducerade svenska adelns ättartavlor. 1925-36. Suvun jäseniin kuuluivat muun muassa:Tietosanakirja / 8. Ribot-Stambul *Klaus Eerikinpoika Slang (k. n. 1625), Laukon ja Laakspohjan herra, käskynhaltija *Eerik Slang (k. 1642), kenraalimajuri, edellisen poika, "Ruotsin Leonidas" ==Lähteet== == Aiheesta muualla == * Slang, aatelissuku Europeana heraldica, Kansallisarkisto Luokka:Suomalaiset aatelissuvut Luokka:Ruotsin aateli
Mike Hodges

Michael Tommy Hodges (29. heinäkuuta 1932 Bristol – 17. joulukuuta 2022 Dorset)David Parkinson: Mike Hodges obituary: the British outsider auteur behind Get Carter, British Film Institute, 22.12.2022, viitattu 16.1.2025. oli brittiläinen elokuvaohjaaja ja -käsikirjoittaja. == Filmografia == Vuosi Suomenkielinen nimi Alkuperäinen nimi Tehtävät 1971 Tappakaa Carter Get Carter ohjaaja, käsikirjoittaja 1972 Pulp Pulp ohjaaja 1974 Aivoryöstö The Terminal Man ohjaaja, tuottaja 1978 Kirous Damien: Omen II käsikirjoittaja 1980 Flash Gordon – iskevä salama Flash Gordon ohjaaja 1983 Kaksinpeliä Missing pieces ohjaaja, käsikirjoittaja 1985 Ääliöt ulkoavaruudesta Morons from Outer Space ohjaaja 1986 Florida Straits – viidakon kätkö Florida Straits ohjaaja 1987 Viimeinen palvelus A Prayer for the Dying ohjaaja 1989 Musta sateenkaari Black Rainbow ohjaaja, käsikirjoittaja 1994 Auttaisiko arsenikki? Dandelion Dead ohjaaja 1998 Kasinokeikka Croupier ohjaaja 2003 I'll Sleep When I'm Dead I'll Sleep When I'm Dead ohjaaja == Lähteet == Luokka:Brittiläiset elokuvaohjaajat Luokka:Vuonna 1932 syntyneet Luokka:Vuonna 2022 kuolleet
Sotilasarvot Puolan asevoimissa

Puolan asevoimien sotilasarvot jaetaan upseereihin ja muihin. == Upseerit == Sotilasarvo (puolaksi) Marszałek Polski Generał Generał broni Generał dywizji Generał brygady Pułkownik Podpułkownik Major Kapitan Porucznik Podporucznik Suomeksi Puolan marsalkka Kenraali Kenraaliluutnantti Divisioonakenraali Prikaatikenraali Eversti Everstiluutnantti Majuri Kapteeni Luutnantti Aliluutnantti Maavoimat Santarmit – – – – Ilmavoimat – Sotilasarvo (puolaksi) Marszałek Polski Admirał Admirał floty Wiceadmirał Kontradmirał Komandor Komandor porucznik Komandor podporucznik Kapitan marynarki Porucznik marynarki Podporucznik marynarki Suomeksi Puolan marsalkka Amiraali Laivastoamiraali Vara-amiraali Kontra-amiraali Komentaja Komentajaluutnantti Komentaja- aliluutnantti Laivastokapteeni Laivastoluutnantti Laivastoaliluutnantti Laivasto – Lähde: == Muut == Sotilasarvo (puolaksi) Starszy chorąży sztabowy Starszy chorąży Chorąży Młodszy chorąży Starszy sierżant Sierżant Plutonowy Starszy kapral Kapral Starszy szeregowy Szeregowy Suomeksi Vanhempi ylilipunkantaja Vanhempi lipunkantaja Lipunkantaja Nuorempi lipunkantaja Ylikersantti Kersantti Alikersantti Vanhempi korpraali Korpraali Vanhempi sotamies Sotamies Maavoimat Santarmit Ilmavoimat Sotilasarvo (puolaksi) Starszy chorąży sztabowy Starszy chorąży Chorąży Młodszy chorąży Starszy bosman Bosman Bosmanmat Starszy mat Mat Starszy marynarz Marynarz Suomeksi Vanhempi ylilipunkantaja Vanhempi lipunkantaja Lipunkantaja Nuorempi lipunkantaja Ylikersantti Kersantti Kersanttimatruusi Vanhempi matruusi Matruusi Vanhempi merisotamies Merisotamies Laivasto – Lähde: == Lähteet == Puola Luokka:Puolan asevoimat
Ivan Ivan

Ivan Ivan (s. 20. elokuuta 2002 Ostrava, Tšekki) on tšekkiläinen jääkiekkoilija, joka edustaa NHL-joukkue Colorado Avalanchea. Ivan on keskushyökkääjä ja hän laukoo vasemmalta. Ivan on varaamaton pelaaja ja hänellä on sopimus Avalanchen kanssa kauden 2025–2026 loppuun saakka. Ivanin kasvattajaseura on HC Vitkovice. Ennen NHL-uraansa hän pelasi QMJHL- juniorisarjassa Cape Breton Eaglesissa. == Lähteet == Luokka:Tšekkiläiset jääkiekkoilijat Luokka:Colorado Avalanchen pelaajat Luokka:Vuonna 2002 syntyneet Luokka:Elävät henkilöt
Hiljaisuuden Ystävät

Hiljaisuuden Ystävät on kristillinen yhdistys, jonka tehtävänä on edistää ekumeenisessä hengessä retriittitoimintaa ja hiljaisuuden harjoittamista kristillisen spritualiteetin perinteen pohjalta. Vaikka liike on luonteeltaan ekumeeninen, sitoutuu se kuitenkin luterilaiseen tunnustukseen. Se kehittää myös pyhiinvaellustoimintaa Suomessa. Liike on perustettu vuonna 1986. Liikkeen tehtävä on rakentaa yhteyttä hiljaisuuden harjoittamisesta kiinnostuneiden kristillisten yhteisöjen ja kirkkojen kesken. Liikkeen toiminnanjohtaja on Juha Tanska ja hallituksen puheenjohtaja Turun arkkihiippakunnan piispa Mari Leppänen. Liikkeen toimintamuotoihin kuuluvat retriitit ja retriitinohjaajakoulutus, sekä julkaisu-, tiedotus- ja tutkimustoiminta. Se kouluttaa myös Hiljaisuuden joogan ohjaajia. Hiljaisuuden Ystävät tekee läheistä yhteistyötä Kirkkopalvelujen ja Helsingin Diakonissalaitoksen kanssa. Yhdistyksessä oli vuonna 2011 1050 jäsentä.https://uskonnot.fi/yhteiso/hiljaisuuden-ystavat-ry/. Viitattu 16.1.2025 Yhdistys julkaisee Hiljaisuuden Ystävät -nimistä jäsenlehteä, jota julkaistaan neljä kertaa vuodessa. Yhdistyksellä on Haminassa sijaitseva Potsilan kartano, jossa järjestetään muun muassa retriittejä ja yhdistyksen järjestämiä koulutuksia. ==Lähteet== ==Aiheesta muualla== *Yhdistyksen verkkosivut Luokka:Suomen evankelis-luterilaiseen kirkkoon liittyvät järjestöt
Kotimaista

Kotimaista on S-ryhmän myymä kaupan oma tuotemerkki, joka aloitettiin vuonna 2014. Kotimaista-tuotteet valmistetaan Suomessa ja raaka-aineet ovat suomalaisia. Tuotteet täyttävät Hyvää Suomesta tai Sirkkalehti -merkin kotimaisuusvaatimukset. Tuotesarjaan kuuluu nykyään noin 500 tuotetta. == Suosio == Kotimaista-tuotesarjan suosituimmat tuotteet vuonna 2020: # Laktoositon kevytmaitojuoma # Kevytmaito # Vaalea lager # Sika-nautajauheliha 23 % # Naudan jauheliha 17 % # Isot kananmunat # Naudan jauheliha 10 % # Rasvaton maito # Jääsalaatti pakattu # Kanan fileesuikale maustamaton == Lähteet == Luokka:S-ryhmä Luokka:Päivittäistavaroiden tuotemerkit
Auschwitzin risti

Auschwitzin risti () on puolalainen kunniamerkki, joka perustettiin vuonna 1985. Sitä myönnettiin natsien keskitysleireiltä selviytyneille henkilöille. Kunniamerkkiä ei ole jaettu vuoden 1999 jälkeen. Ristiä myönnetään vain yhdessä luokassa: * kunniamerkin nauha == Lähteet == Luokka:Puolan kunniamerkit
Haapajärvi (järvi Haapajärvellä)

Haapajärvi on Pohjois-Pohjanmaalla Haapajärvellä sen keskustaajamassa sijaitseva järvi. == Maantietoa == Järven pinta-ala on 197 hehtaaria eli 1,97 neliökilometriä ja sen rantaviivan pituus on 18,32 kilometriä. Se on muodoltaan melko pitkä ja kapea. Haapajärven keskustaajaman asutus sijaitsee pääosin järven keskiosan itärannalla, mutta järveä ympäröivä asutus on muutenkin melko tiheää ja suurin osa rannoista on peltomaata. Rannoilla sijaitsevia kyliä tai kulmakuntia ovat Vehkapuhto keskustaajaman pohjoispuolella sekä Tiitonranta, Haaganperä ja Veitsiniemi länsirannalla. Järvessä on kaksi saarta, joista toinen on Pikkusaari luusuassa ja toinen nimetön luoto Pukkilahden suussa. Haapajärvi on etelässä yhteydessä samalla korkeudella (80,3 metriä mpy.) olevaan Ylipäänjärveen, joiden raja on SYKEn tiedoissa Uitonsalmessa kantatien 58 sillan kohdalla. == Vesistösuhteet == Järvi sijaitsee Kalajoen vesistössä (vesistöaluetunnus 53) Kalajoen yläosan alueen (53.04) Kortejärven-Haapajärven alueella (53.043). Haapajärvi on osa vesistön pääuomaa, jonka ylimmät osat ovat Reisjärven puolella sijaitsevat Vuohtajärvi ja Reisjärvi. Haapajärven yhteydessä olevaan Ylipäänjärveen laskee kolme jokea: Kalajanjoki Reisjärvestä, Kuonanjoki Kuonanjärvestä sekä Vonganjoki Hautaperän tekojärvestä Mustolanjärven kautta. Järvenosa, johon Kalajanjoki laskee, luetaan toisinaan osaksi Haapajärveä eikä Ylipäänjärveä. Lisäksi varsinaisen Haapajärven Pukkilahteen laskee Lahdenoja, joka alkaa Haaganlammesta. Varsinainen Kalajoki alkaa Haapajärven pohjoispäästä ja virtaa ensin Siiponkosken kautta Kortejärveen. Järvien pinnat ovat säännöstelyn vuoksi kummatkin noin 80,3 metrin korkeudella merenpinnasta. Järvien pinnankorkeutta säännöstellään Oksavan voimalaitoksella sekä Jämsänkosken säännöstelypadolla. == Lähteet == Luokka:Haapajärven järvet Luokka:Kalajoen vesistö
Bochnian suolakaivos

Bochnian suolakaivos () on suolakaivos Puolassa, alle 50 kilometrin päässä Krakovasta. Kaivos on yksi maailman vanhimmista. Se kuuluu Unescon maailmanperintöluetteloon yhdessä samaan geologiseen vuorisuolaesiintymään kaivetun Wieliczkan suolakaivoksen kanssa. Wieliczka on ollut luettelossa vuodesta 1978, Bochnia lisättiin vuonna 2013. Suolantuotanto aloitettiin Bochniassa jo 3500 eaa. Aluksi sinne kaivettiin kaivoja, joihin tihkuvasta suolavedestä erotettiin suola haihduttamalla vesi pois. Vuorisuolan louhiminen aloitettiin 1248. Kuningas Kasimir III Suuri antoi vuonna 1368 asetuksen, jossa määrättiin suolan louhinta- ja kauppaoikeuksista. Kaivostoiminta kehittyi 1400- ja 1500-luvuilla. Suolantuotannon kannattavuus laski 1900-luvulla, ja matkailusta tuli kaivosverkoston tärkein tulonlähde. Suolan louhinta lopetettiin vuonna 1990. Kuudestatoista kaivoskuilusta on jäljellä vielä kolme. Vuonna 2013 kaivokseen avattiin kaksi kilometriä pitkä matkailureitti, jossa kuljetaan hissillä 220 m syvyyteen, jatketaan matkaa junalla, kävellen ja maanalaisella venereitillä. == Lähteet == == Aiheesta muualla == * Suolakaivoksen kotisivut , , Luokka:Kaivokset Luokka:Puolan museot Luokka:Unescon maailmanperintökohteet Puolassa Luokka:Vähä-Puolan voivodikunnan rakennukset ja rakennelmat Luokka:Seulonnan keskeiset artikkelit